**Силвија Гуелмино**, професор мађарског језика и књижевности, професор–предавач на Филозофском факултету на Катедри за стручне преводиоце и судске тумаче Универзитета ELTE у Будимпешти – постдипломске студије. Лектор, преводилац, судски тумач и руководилац Одељења за јужнословенске језике, и словачки, чешки, пољски (сада у пензији) при OFFI ZRT у Будимпешти (Државни биро за превод и оверавање превода а.д.). Поседује диплому стручног преводиоца и тумача за српски језик стечену на Универзитету ELTE у Будимпешти, Филозофског факултета Катедре за превод и тумачење као и диплому стручног преводиоца и тумача за хрватски језик стечену на Универзитету ELTE у Будимпешти, Филозофског факултета Катедре за превод и тумачење. Радила је као лектор у *Nemzeti Tankönyvkiadó Budapest* (Национална издавачка кућа за уџбенике у Будимпешти – за уџбенике на српском и хрватском језику) а држала је наставу као професор доцент за дикцију на Академији уметности у Новом Саду, на Катедри за глуму на мађарском језику. Стручно усавршавање за професора дикције похађала је у Загребу и у Будимпешти. Током своје дугогодишње каријере радила је и као преводилац при Стеријином позорју у Новом Саду и Змајевим дечијим играма у Новом Саду.